**Tehniskā specifikācija**

**Koda biļešu sistēmas pielāgošana
Vispārējo dziesmu un deju svētku apmeklētāju biļešu tirdzniecībai**

1. Lai nodrošinātu jaunas laika biļetes ar fiksētu derīguma termiņu realizāciju Koda biļešu sistēmā, veikt izmaiņas laika biļešu (turpmāk – Biļetes) pirmās reģistrācijas algoritmā, ieviešot šādu papildu pārbaudi, nepasliktinot pašreizējo ātrdarbību:
	1. ja Biļetes tipa parametrs “valid\_till” nav tukšs un
	2. līdz Biļetes tipa parametrā “valid\_till” norādītā laika zīmoga UNIX formāta ir palicis mazāk laika nekā ir norādīts Biļetes tipa parametra “valid\_period”, skaitot no laika zīmoga, kad tiek veikta Biļetes pirmā reģistrācija,
	3. iestatīt un atspoguļot Rīgas satiksmes pasažiera lietotnes (turpmāk – RS lietotne) lietotājam reģistrētās Biļetes derīguma termiņu, kas ir vienāds ar Biļetes tipa parametrā “valid\_till” norādīto laika zīmogu, ņemot vērā 1.1. un 1.2.apakšpunktu nosacījumus.
	4. Biļetēm, kurām nav iestatīts parametrs “valid\_till” ir jāsaglabā iespēja, ja tā ir uzsākta lietot pirms parametrā “expiry\_period” norādītā datuma, turpināt validēt Biļeti līdz parametrā “valid\_period” norādītā perioda beigām.
2. Pārējo Koda biļešu sistēmas funkcionalitāti saglabāt nemainīgu.
3. Veikt attiecīgajā Koda biļešu sistēmas dokumentācijā grozījumus atbilstoši realizētajām izmaiņām.
4. Veikt Koda biļešu sistēmas pilna cikla testēšanu izstrādes vidē.
5. Sagatavot un iesniegt Pasūtītājam programmatūras un konfigurēšanas nodevumu kopā ar instrukciju Pasūtītāja sistēmas administratoram par nodevuma ieviešanu Pasūtītāja testa vidē.
6. Ja Pasūtītājs, veicot piegādātā nodevuma pārbaudi testa vidē, **konstatē** nepilnības vai trūkumus, novērst tos un atkārtoti izpildīt Tehniskās specifikācijas 4. un 5.punktu.
7. Ja Pasūtītājs, veicot piegādātā nodevuma pārbaudi testa vidē, **nekonstatē** nepilnības vai trūkumus, sagatavot un iesniegt Pasūtītājam programmatūras un konfigurēšanas nodevumu kopā ar instrukciju Pasūtītāja sistēmas administratoram par nodevuma ieviešanu Pasūtītāja **produkcijas vidē**.
8. Ja Pasūtītājs, veicot piegādātā nodevuma pārbaudi produkcijas vidē, **konstatē** nepilnības vai trūkumus, novērst tos un atkārtoti izpildīt Tehniskās specifikācijas 4.-7.punktu.
9. Ja Koda biļešu sistēmas pielāgošanas rezultātā tiek veiktas izmaiņas RS lietotnē, sagatavot tās Android un iOS testa versiju pārbaudei pret Pasūtītāja testa vidi (skat. Tehniskās specifikācijas 6.punktu) un Android un iOS produkcijas versiju pārbaudei pret Pasūtītāja produkcijas vidi (skat. Tehniskās specifikācijas 8.punktu) un publicēšanai elektroniskajos lietotņu veikalos Google Play un App Store (turpmāk – Elektroniskie veikali).
10. Pēc Pasūtītāja pieprasījuma sniegt atbalstu RS lietotnes publicēšanā Elektroniskajos veikalos.
11. Nodot visas autora mantiskās un izņēmuma tiesības uz visiem darbu rezultātā radītajiem un pilnā apmērā apmaksātajiem autortiesību objektiem.
12. Lai nodrošinātu uzskaitīto darbu veikšanu, Pasūtītājs nodrošina piegādātājam:
	1. Koda biļešu sistēmas dokumentācijas aktuālo iterāciju, kurā nepieciešams veikt grozījumus atbilstoši realizētajām izmaiņām,
	2. Piekļuvi Rīgas satiksmes pasažieru lietotnes kodam,
	3. Piekļuvi Rīgas satiksmes pasažieru lietotnes Elektroniskajiem veikaliem, lai sniegtu atbalstu 10.punkta norādītajā gadījumā,
	4. Piekļuvi Kodu biļešu sistēmas kodam,
	5. Koda biļešu sistēmas izstrādes vidi, kura tiek izveidota kā kopija no Pasūtītāja testa vides,
	6. Piekļuvi citiem resursiem un infrastruktūras objektiem, ja izstrādes laikā tiek konstatēta šāda nepieciešamība.